/
PAGE  
5

Betegtájékoztató: Információk a felhasználó számára

WICK Cold and Flu Complex Citrom ízű por belsőleges oldathoz

paracetamol, gvajfenezin, fenilefrin-hidroklorid
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. 

· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét.
Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont

· Feltétlenül tájékoztassa kezelőorvosát, ha tünetei 3 napon belül nem enyhülnek, vagy éppen súlyosbodnak.
A betegtájékoztató tartalma:
1. Milyen típusú gyógyszer a WICK Cold and Flu Complex Citrom ízű por belsőleges oldathoz és milyen betegségek esetén alkalmazható?

2. Tudnivalók a WICK Cold and Flu Complex Citrom ízű por belsőleges oldathoz bevétele előtt

3. Hogyan kell szedni a WICK Cold and Flu Complex Citrom ízű por belsőleges oldathoz készítményt?

4. Lehetséges mellékhatások
5. Hogyan kell a WICK Cold and Flu Complex Citrom ízű por belsőleges oldathoz készítményt tárolni?

6. A csomagolás tartalma és egyéb információk

1. Milyen típusú gyógyszer a WICK Cold and Flu Complex Citrom ízű por belsőleges oldathoz és milyen betegségek esetén alkalmazható?

A WICK Cold and Flu Complex Citrom ízű por belsőleges oldathoz a megfázás és az influenza tüneteinek enyhítésére szolgál.
Három hatóanyagot tartalmaz:
· A paracetamol jól ismert fájdalomcsillapító. A különböző fájdalmak, így a fejfájás és a torokfájás megszüntetésére és a láz csillapítására alkalmazható.
· A gvajfenezin (köhögéscsillapító) fellazítja a váladékot és enyhíti a hurutos köhögést.
· A fenilefrin-hidroklorid (orrdugulás elleni szer) csökkenti az orrjárat duzzanatát, így enyhíti az orrdugulást.
Csak akkor alkalmazza a WICK Cold and Flu Complex Citrom ízű por belsőleges oldathoz készítményt, ha fájdalmai/vagy láza, orrdugulása és hurutos köhögése van.
Keresse fel kezelőorvosát, ha tünetei 3 napon belül nem enyhülnek, vagy éppen súlyosbodnak.
2.
Tudnivalók a WICK Cold and Flu Complex Citrom ízű por belsőleges oldathoz bevétele előtt
Ne szedje a WICK Cold and Flu Complex Citrom ízű por belsőleges oldathoz készítményt:

· ha allergiás (túlérzékeny) a paracetamolra, gvajfenezinre, fenilefrin-hidrokloridra vagy a gyógyszer (6. pontban felsorolt) egyéb összetevőjére
· ha szívbetegségben szenved
· ha magas a vérnyomása (esszenciális hipertónia)
· ha májproblémája van, vagy súlyos vesebetegségben szenved 
· ha pajzsmirigy-túlműködésben szenved
· ha cukorbeteg
· ha zárt zugú zöld hályogban szenved (a szem belső nyomása megemelkedett) 
· ha porfíriában szenved, amely egy olyan örökletes betegség, amelyre jellemző a vizeletben nagy mennyiségben jelen lévő pigmentek
· ha triciklusos antidepresszánsokat szed
· ha béta-blokkolókat szed
· ha monoaminooxidáz-gátlókat (MAOI-kat) szed a depresszió vagy Parkinson-kór kezelésére, vagy az elmúlt 14 napban ilyet szedett 
· ha a vérnyomás csökkentésére vagy a mellkasi fájdalom (angina) kezelésére szed gyógyszereket.
Figyelmeztetések és óvintézkedések

Fontos: Paracetamolt tartalmaz. 

Ne szedje együtt más paracetamol-tartalmú készítménnyel.

Túladagolás esetén azonnal orvoshoz kell fordulni, akkor is, ha jól érzi magát, a késleltetett, súlyos májkárosodás kockázata miatt. 

Ne szedje együtt más influenza, meghűlés vagy orrdugulás elleni készítménnyel.

A WICK Cold and Flu Complex Citrom ízű por belsőleges oldathoz alkalmazása előtt beszéljen kezelőorvosával vagy gyógyszerészével:

· ha problémája van a májműködésével 

· ha Ön férfi és prosztata-megnagyobbodásban szenved, mert ilyen esetben a vizelési nehézségei súlyosbodhatnak

· ha vérkeringési problémája van (például Raynaud-szindrómás)

· ha visszatérő vagy hosszú ideje fennálló (krónikus) köhögéstől szenved, amit dohányzás, asztma, krónikus légcsőhurut (bronhitisz) vagy tüdőtágulat (emfizéma) okoz.

· ha súlyos vérszegénységben (hemolitikus anémiában), glükóz-6-dehidrogenáz-hiányban, krónikus táplálkozási rendellenességben szenved vagy csökkent szervezete folyadéktartalma (dehidrált).
A Wick Cold and Flu Complex citrom ízű por belsőleges oldathoz készítménnyel való-kezelés alatt azonnal tájékoztassa kezelőorvosát: 

· ha Ön súlyos betegségben szenved, beleértve a súlyos vesekárosodást, illetve a vérmérgezést (szepszis: amikor a baktériumok és az általuk termelt káros anyagok a vérben keringenek, ami szervkárosodáshoz vezet), vagy ha alultáplált, krónikus alkoholizmusban szenved, vagy ha flukloxacillint (egy antibiotikumot) is szed. Ilyen esetekben egy súlyos betegségről, az úgynevezett metabolikus acidózisról (a vér és a testnedvek rendellenessége) számoltak be olyan betegek esetében, akik a paracetamolt hosszabb ideig rendszeresen alkalmazták, vagy a paracetamolt flukloxacillinnel együtt alkalmazták. A metabolikus acidózis tünetei többek között a következők lehetnek: mély, gyors légzéssel jellemezhető súlyos légzési nehézség; álmosság; hányinger és hányás.
Gyermekek és serdülők
A WICK Cold and Flu Complex Citrom ízű por belsőleges oldathoz készítmény nem adható 12 évesnél fiatalabb gyermekeknek.

Egyéb gyógyszerek és a WICK Cold and Flu Complex Citrom ízű por belsőleges oldathoz

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.

Tájékoztassa kezelőorvosát vagy gyógyszerészét a WICK Cold and Flu Complex Citrom ízű por belsőleges oldathoz készítmény szedése előtt, ha az alábbiakat szedi:
· paracetamolt vagy más orrdugulás elleni szert tartalmazó gyógyszer a meghűlés és influenza kezelésére.
· flukloxacillin (egy antibiotikum), mivel fennáll a vér és a testnedvek azonnali kezelést igénylő rendellenességének (úgynevezett metabolikus acidózis) kialakulásának jelentős kockázata (lásd 2. pont).
· monoaminooxidáz-gátlók (MAO-gátlók) a depresszió, illetve a Parkinson-kór kezelésére. Ne szedje a WICK Cold and Flu Complex Citrom ízű por belsőleges oldathoz készítményt, ha az elmúlt 14 napban MAO-gátlókat szedett.

· triciklusos antidepresszánsok a depresszió kezelésére, például amitriptilin vagy imipramin.

· vérnyomáscsökkentő gyógyszerek, így például béta-blokkolók, valamint a szív működését javító, illetve a szabálytalan szívverést korrigáló gyógyszerek (digoxin, lanoxin, digitoxin)

· fenotiazinok (ezeket antipszichotikus gyógyszerként alkalmazzák olyan betegségek kezelésére, mint például a skizofrénia vagy a paranoia, illetve a hányinger és a hányás megelőzésére). 

· hányinger- és hányáscsillapító gyógyszer (például metoklopramid vagy domperidon)

· vérhígító gyógyszerek (véralvadásgátlók), mint például warfarin vagy egyéb kumarin‑származékok

· koleszterinszint-csökkentők (például kolesztiramin)

· nyugtatók (barbiturátok)

· probenecid vagy AZT (zidovudin)

· izoniazid (a tuberkulózis kezelésére és megelőzésére szolgáló gyógyszer).
A WICK Cold and Flu Complex Citrom ízű por belsőleges oldathoz egyidejű bevétele étellel és itallal
A készítményt nem szabad alkoholos italokkal bevenni.

Terhesség, szoptatás és termékenység
Ha Ön terhes vagy szoptat, illetve fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvsával vagy gyógyszerészével. A WICK Cold and Flu Complex Citrom ízű por belsőleges oldathoz terhesség idején csak a kezelőorvos vagy a gyógyszerész javaslatára alkalmazható. A fájdalmat és/vagy a lázat csillapító lehető legkisebb adagot kell alkalmazni, a lehető legrövidebb ideig. Forduljon kezelőorvosához, ha a fájdalom és/vagy a láz nem csökken, vagy gyakrabban kell bevennie a gyógyszert.
A készítmény hatásai a gépjárművezetéshez és a gépek kezeléséhez szükséges képességekre

A készítmény szédülést vagy zavartságot okozhat. Ha ez előfordul, akkor ne vezessen, illetve ne kezeljen gépeket.

A WICK Cold and Flu Complex Citrom ízű por belsőleges oldathoz aszpartámot, szacharózt és nátriumot tartalmaz:
· Aszpartám (E591): Ez a gyógyszer 6 mg aszpartámot tartalmaz tasakonként. Az aszpartám egy fenilalanin forrás. Ártalmas lehet, ha Ön a fenilketonuriának nevezett ritka genetikai rendellenességben szenved, amely során a fenilalanin felhalmozódik, mert a szervezet nem tudja megfelelően eltávolítani.
· Szacharóz: Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.
· Nátrium: Ez a gyógyszer 157 mg nátriumot (a konyhasó fő összetevője) tartalmaz tasakonként, ami megfelel a nátrium ajánlott maximális napi bevitel 7,85%-ának felnőtteknél. Beszéljen kezelőorvosával vagy gyógyszerészével, ha hosszabb ideig 3 vagy több tasakot szükséges alkalmazni, különösen akkor, ha azt tanácsolták Önnek, hogy tartson alacsony sótartalmú étrendet.
3. Hogyan kell szedni a WICK Cold and Flu Complex Citrom ízű por belsőleges oldathoz készítményt?
Ezt a gyógyszert mindig a kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.
A készítmény ajánlott adagja:
Felnőttek és 12 év feletti gyerekek: 

Szükség szerint 4-6 óránként 1 tasak. 24 órán belül 4 tasaknál többet nem szabad elfogyasztani.

Ne lépje túl a megadott adagot.

A készítményt nem szabad alkoholos italokkal bevenni.
Alkalmazása gyermekeknél és serdülőknél

12 évesnél fiatalabb gyermekeknek nem adható.
Az alkalmazás módja
Ez a gyógyszer egy vízben oldódó por, amelyet forró ital formájában kell bevenni.
Egy tasak tartalmát oldja fel egy normál bögre forró, de nem forrásban lévő vízben (kb. 250 ml). Hagyja iható hőmérsékletre lehűlni, és igya meg a sárga, opálos oldatot jellegzetes citrus/mentolos illattal és ízzel.
A kezelés időtartama

A készítmény hosszú távú alkalmazása nem javasolt.
Ha tünetei több mint 3 napig fennmaradnak, vagy rosszabbodnak, forduljon orvosához.
Ha az előírtnál több WICK Cold and Flu Complex Citrom ízű por belsőleges oldathoz készítményt vett be
Azonnal kérjen orvosi segítséget, ha véletlenül az előírtnál többet vett be, vagy a javasoltnál többet adott be egy gyereknek, akkor is, ha Ön/a gyermek jól érzi magát, a késleltetett, súlyos májkárosodás kockázata miatt.
Ha bármilyen további kérdése van a készítmény alkalmazásával kapcsolatban, kérdezze meg gyógyszerészét.
Ha elfelejtette alkalmazni a WICK Cold and Flu Complex Citrom ízű por belsőleges oldathoz készítményt

Ne vegyen be kétszeres adagot a kihagyott adag pótlására.
4.
LEHETSÉGES MELLÉKHATÁSOK
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek. Ha az alábbi súlyos mellékhatások bármelyikét észleli, azonnal hagyja abba a gyógyszer szedését, és sürgősen forduljon orvoshoz.
· Nagyon ritkán súlyos bőrreakciókról számoltak be. Ritkán súlyos allergiás reakciók (anafilaxiás sokk); asztmás légzés, illetve légzési nehézségek is előfordulhatnak. 

(Ritka: 1000 beteg közül 1-nél kevesebbet, de 10 000 beteg közül 1-nél többet érint; nagyon ritka: 10 000-ből legfeljebb 1 beteget érint)
· A paracetamollal összefüggésben nagyon ritkán (10 000 ember közül legfeljebb 1 beteget érint) előfordulhatnak bizonyos vérsejt‑rendellenességek és hasnyálmirigy-gyulladás. 
Egyéb mellékhatások

	Gyakoriság
	Mellékhatás

	Gyakori (10-ből kevesebb mint 1, de 100-ból több mint 1 beteget érinthet).
	Étvágytalanság, hányinger, illetve hányás

	Ritka (1000-ből kevesebb mint 1, de 10000-ből több mint 1 beteget érinthet).
	Allergiás reakciók (például bőrkiütés vagy csalánkiütés) 

Gyomorfájás, hasmenés 
Fejfájás, szédülés
Heves szívdobogás (palpitáció), magas vérnyomás
Alvászavar (álmatlanság), idegesség, remegés (tremor), ingerlékenység, nyugtalanság, zavartság szorongás.
Kóros májfunkciós vizsgálati eredmények

	Nem ismert (a gyakoriság a rendelkezésre álló adatokból nem állapítható meg)
	A vért a megengedettnél savasabbá tevő súlyos betegség (úgynevezett metabolikus acidózis) az eleve súlyos betegségben szenvedő, paracetamolt szedő betegeknél (lásd 2. pont).


Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a WICK Cold and Flu Complex Citrom ízű por belsőleges oldathoz készítményt tárolni?
A gyógyszer gyermekektől elzárva tartandó!
Legfeljebb 25 ºC-on tárolandó.
A tasakon vagy a dobozon feltüntetett lejárati idő (Felhasználható:/EXP) után ne szedje ezt a gyógyszert. A lejárati idő az adott hónap utolsó napjára vonatkozik.
Eltarthatóság feloldás után: Az elkészített oldat 90 percig stabil.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.
A csomagolás tartalma és egyéb információk
Mit tartalmaz a WICK Cold and Flu Complex Citrom ízű por belsőleges oldathoz?
A készítmény hatóanyagai a paracetamol, a gvajfenezin és a fenilefrin-hidroklorid.

A gyógyszerből egy tasak egy adagot tartalmaz az alábbi hatóanyagokkal: 500 mg paracetamol, 200 mg gvajfenezin és 10 mg fenilefrin-hidroklorid.
Egyéb összetevők: szacharóz, citromsav, borkősav, nátrium-ciklamát, nátrium-citrát, aszpartám (E951), aceszulfám-kálium (E950), porított mentol aroma, citrom aromák, citromlé aroma, kinolinsárga (E104). Lásd a 2. pont végét.

Milyen a WICK Cold and Flu Complex Citrom ízű por belsőleges oldathoz készítmény külleme és mit tartalmaz a csomagolás?
A WICK Cold and Flu Complex Citrom ízű por belsőleges oldathoz laminált tasakokba és dobozba csomagolt fehéres por. A készítmény 5 és 10 db tasakot tartalmazó dobozban kerül forgalomba.
Nem feltétlenül mindegyik kiszerelés kerül kereskedelmi forgalomban.
A forgalomba hozatali engedély jogosultja 

Wick Pharma, Zweigniederlassung der Procter & Gamble GmbH, 

Sulzbacher Str. 40-50, 

D-65824 Schwalbach am Taunus, 

Németország

Gyártó
Procter & Gamble Manufacturing GmbH 

Procter & Gamble Strasse 1 

64521 Gross-Gerau, Hessen 

Németország
OGYI-T-21591/01
5 db

OGYI-T-21591/02
10 db

Ezt a gyógyszert az Európai Gazdasági Térség tagállamaiban az alábbi neveken engedélyezték

